b'\n_START_ARTICLE_\nKristian Magnussen\n_START_PARAGRAPH_\nKristian Magnussen (f\xc3\xb8dt 22. februar 1956 i V\xc3\xa1gur) er en f\xc3\xa6r\xc3\xb8sk socialr\xc3\xa5dgiver og tidligere politiker (JF) og (VMF)._NEWLINE_Han var valgt til Lagtinget fra Su\xc3\xb0urstreymoy 1994\xe2\x80\x932008 samt social-, sunds-, arbejds- og justitsminister i Edmund Joensens anden regering 1996\xe2\x80\x9398. I Lagtinget har han v\xc3\xa6ret medlem af social- og sundhedsudvalget (fra 1995 Lagtingets velf\xc3\xa6rdsudvalg) 1994\xe2\x80\x932004 og udvalgsformand 1994\xe2\x80\x9396; n\xc3\xa6stformand i Lagtingets justitsudvalg 2002\xe2\x80\x9308 og medlem af Lagtingets udlandsudvalg 2004\xe2\x80\x9308. Magnussen tilh\xc3\xb8rte den fl\xc3\xb8j fra fagbev\xc3\xa6gelsen, der br\xc3\xb8d med Javna\xc3\xb0arflokkurin i 1994 og dannede Verkamannafylkingin. I 1998 gik Magnussen imidlertid tilbage til i Javna\xc3\xb0arflokkurin igen._NEWLINE_Magnussen har v\xc3\xa6ret socialr\xc3\xa5dgiver i T\xc3\xb3rshavn siden 1985 og har desuden en kontorfaglig uddannelse.'